《梅花》
宋代·张道洽

才有梅花便自奇，清香分付入新诗。
閒持杯酒临风处，独倚栏干待月时。
试向园林千万树，何如篱落两三枝。
霜天角里空哀怨，丘壑风流总不知。

作者简介：张道洽（1202～1268）字泽民，号实斋，衢州开化（今属浙江）人。理宗端平二年（1235）进士。曾从真德秀学。历广州司理参军，景定间为池州佥判，改襄阳府推官。五年卒，年六十四。生平作咏梅诗三百余首。